Diari Oficial de la Generalitat Valenciana


Sumari del DOGV 7010, del 24-04-2013 (2013/3878)

RESOLUCIÓ de 19 de febrer de 2013, de la Direcció General d'Empreses Agroalimentàries i Pesca, per la qual s'establixen i classifiquen les zones de producció de mol·luscos bivalves, gasteròpodes i equinoderms en aigües de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7010

Data del DOGV
:   24-04-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/3878


Data del document
:   19-02-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * legislació alimentària
    * legislació
    * crustaci
    * aqüicultura
    * mol·lusc

RESOLUCIÓ de 19 de febrer de 2013, de la Direcció General d'Empreses Agroalimentàries i Pesca, per la qual s'establixen i classifiquen les zones de producció de mol·luscos bivalves, gasteròpodes i equinoderms en aigües de la Comunitat Valenciana. [2013/3878]
El Reglament (CE) núm. 854/2004, de 29 d'abril de 2004, del Parlament Europeu i del Consell, pel qual s'establixen normes específiques per a l'organització de controls oficials dels productes d'origen animal destinats al consum humà, establix en l'annex II, capítol II, que l'autoritat competent ha de determinar la ubicació i classificació de les zones de producció de mol·luscos bivalves vius, equinoderms vius, tunicats vius i gasteròpodes marins vius.
El Reglament (CE) núm. 853/2004, de 29 d'abril de 2004, del Parlament Europeu i del Consell, pel qual s'establixen les normes específiques d'higiene dels aliments d'origen animal, disposa en l'annex II, secció VII, els requisits per a les zones de producció de mol·luscos bivalves vius, equinoderms vius, tunicats i gasteròpodes marins vius.
Mitjançant la Resolució de 12 de novembre de 2008, de la Direcció General d'Empreses Agroalimentàries i Desenrotllament del Medi Rural, per la qual s'establixen i es classifiquen les zones de producció de mol·luscos bivalves, gasteròpodes i equinoderms en aigües de la Comunitat Valenciana, es va aprovar la relació de les zones de producció de mol·luscos bivalves, gasteròpodes i equinoderms en aigües del litoral de la Comunitat Valenciana.
Mitjançant la Resolució de 10 de juny de 2009 i la Resolució de 12 de maig de 2010, de la Direcció General d'Empreses Agroalimentàries i Desenrotllament del Medi Rural, es va modificar la Resolució de 12 de novembre de 2008 mencionada.
Des de la publicació d'esta última resolució s'han produït diverses circumstàncies que fan necessari replantejar-se la situació inicial; les analítiques efectuades en la granja d'ostres instal·lades en la zona CVA1-6 posen de manifest, a través dels resultats obtinguts, la possibilitat de qualificar esta zona com a A; així mateix, s'ha donat autorització en determinades zones per a la producció de noves espècies que no s'hi produïen fins a la data. Per tot això es fa necessari realitzar una nova classificació de les zones de producció de mol·luscos bivalves.
Per la qual cosa, per a complir els reglaments referenciats i d'acord amb el que establix l'article 38 de la Llei 9/1998, de 15 de desembre, de Pesca Marítima de la Comunitat Valenciana, esta direcció general resol:
Primer
S'aprova la relació de les zones de producció de mol·luscos bivalves, gasteròpodes i equinoderms en aigües del litoral de la Comunitat Valenciana que figura en l'annex d'esta resolució i la seua classificació.
Segon
Contra esta resolució, que no posa fi a la via administrativa, pot interposar-se, en el termini d'un mes des de la seua notificació o publicació, recurs d'alçada davant del conseller de Presidència i Agricultura, Pesca i Alimentació, d'acord amb l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
DISPOSICIÓ DEROGATÒRIA
Queden derogades les disposicions següents:
- Resolució de 12 de novembre de 2008, de la Direcció General d'Empreses Agroalimentàries i Desenrotllament del Medi Rural, per la qual s'establixen i es classifiquen les zones de producció de mol·luscos bivalves, gasteròpodes i equinoderms en aigües de la Comunitat valenciana.
- Resolució de 10 de juny de 2009, de la Direcció General d'Empreses Agroalimentàries i Desenrotllament del Medi Rural, per la qual es modifica la Resolució de 12 de novembre de 2008, per la qual s'establixen i es classifiquen les zones de producció de mol·luscos bivalves, gasteròpodes i equinoderms en aigües de la Comunitat Valenciana.
- Resolució de 12 de maig de 2010, de la Direcció General d'Empreses Agroalimentàries i Desenrotllament del Medi Rural, per la qual es modifica la Resolució de 12 de novembre de 2008, per la qual s'establixen i es classifiquen les zones de producció de mol·luscos bivalves, gasteròpodes i equinoderms en aigües de la Comunitat Valenciana.
DISPOSICIÓ FINAL
Esta resolució produirà efectes des de l'endemà de la publicació en el Diari Oficial de la Comunitat Valenciana.
València, 19 de febrer de 2013.- La directora general d'Empreses Agroalimentàries i Pesca: Marta Valsangiacomo Gil.
ANNEX
Declaració de zones de producció

(1) Les coordenades geogràfiques estan referenciades en datum ED-50.
\* \* \* \* \*
ANEXO
Declaración de zonas de producción

(1) Las coordenadas geográficas están referenciadas en datum ED-50